**Mokyklos įsivertinimas NMVA 2018**

Mokyklos įsivertinimą 2018 metų gruodžio mėnesį vykdė direktorės įsakymu sudaryta darbo grupė. Įsivertinimui buvo naudojami IQES online instrumentai mokyklos veiklos kokybei vertinti – anketos mokiniams ir tėvams.

Įsivertinime dalyvavo 29 mokiniai, ir 19 tėvų.

**Mokinių apklausos rezultatai**

***5 aukščiausios vertės:***

* Mokykloje esame skatinami bendradarbiauti, padėti vieni kitiems
* Man yra svarbu mokytis;
* Per paskutinius 2 mėnesius iš manęs mokykloje niekas nesijuokė, nesišaipė;
* Per paskutinius 2 mėnesius aš iš kitų mokinių nesijuokiau, nesišaipiau;
* Su manimi aptariamos mokymosi sėkmės.

***5 žemiausios vertės***

* Jei kai kurių dalykų (muzikos, istorijos, biologijos ir pan.) pamokose būtų mokoma užsienio (anglų, vokiečių, prancūzų) kalba, noriai eičiau į tokias pamokas;
* Man labai patinka integruotos pamokos, kai vienoje pamokoje mokoma kelių dalykų (pavyzdžiui, užsienio kalbos ir geografijos, istorijos ir lietuvių kalbos, dailės ir muzikos ir pan.)
* Į mokyklą einu su džiaugsmu;
* Įvairių dalykų mokymasis užsienio kalba praturtintų gimtąją kalbą.
* Dalykų mokymas anglų, vokiečių, prancūzų kalba būtų naudingas tik popamokinėje veikloje, projektuose, būreliuose, bet ne pamokose.

**Tėvų apklausos rezultatai**

***5 aukščiausios vertės***

* Mokykla skatina mokinius būti aktyviais mokyklos gyvenimo kūrėjais;
* Mokykloje mokytojai mokinius moko bendradarbiauti, padėti vienas kitam;
* Aš esu įtraukiamas į vaiko mokymosi sėkmių aptarimus;
* Mokytojai padeda mokiniams suprasti mokymosi svarbą gyvenime;
* Mokykloje organizuojama socialinė ir visuomeninė veikla mokiniams yra įdomi ir prasminga.

***5 žemiausios vertės***

* Dalykų mokymas anglų, vokiečių, prancūzų kalba naudingas tik popamokinėje veikloje, projektuose, būreliuose, bet ne pamokose;
* Mano manymu, yra labai gerai, kai vienoje pamokoje mokoma kelių dalykų (pavyzdžiui, užsienio kalbos ir geografijos, istorijos ir lietuvių kalbos, dailės ir muzikos ir pan.);
* Per paskutinius 2 mėnesius iš mano vaiko mokykloje niekas nesijuokė, nesišaipė;
* Mokykloje mano vaikas mokomas planuoti savo mokymąsi;
* Įvairių dalykų mokymasis užsienio kalba praturtintų gimtąją kalbą.

**Įsivertinimo rezultatų analizė**

Mokyklos įsivertinimas rodo, kad dauguma mokinių supranta mokymosi svarbą, yra skatinami būti aktyviais mokyklos gyvenimo kūrėjais. Kad mokytojai moko mokinius bendradarbiauti, padėti vieni kitiems, teigia ir mokiniai, ir jų tėvai. Mokykloje organizuojama prasminga ir įdomi socialinė ir visuomeninė veikla. Tėvai yra įtraukiami į vaiko mokymosi sėkmių aptarimus. Mokiniai taip pat teigia, kad su jais yra aptariamos mokymosi sėkmės. Mokytojai padeda mokiniams suprasti mokymosi svarbą gyvenime. Didesnė dalis mokinių teigia, kad per pastaruosius 2 mėnesius mokykloje nesusilaukė iš kitų mokinių patyčių, pajuokų ir patys nesišaipė iš kitų mokinių.

Eidami į mokyklą džiaugsmą jaučia mažesnė dalis mokinių. Mokiniams nepatinka integruotos įvairių dalykų pamokos. Jų manymu, netikslinga dalykų pamokas vesti užsienio kalba, jie nemano, kad tokios pamokos praturtintų gimtąją kalbą. Tokiai nuomonei pritaria ir dauguma mokinių tėvų, teigdami, kad dalykų mokymas užsienio kalba būtų naudingas tik popamokinėje veikloje, projektuose, būreliuose. Jie nemano, kad kelių dalykų mokymas vienoje pamokoje yra gerai. Taip pat tėvai mano, kad vaikai nepakankamai mokomi planuoti savo mokymąsi. Nuo mokinių nuomonės skiriasi ir tėvų nuomonė apie patyčių situaciją mokykloje – didesnė dalis tėvų teigia, kad per pastaruosius 2 mėnesius jų vaikas su patyčiomis mokykloje susidūrė.

**Siūlymai veiklos tobulinimui**

1. Visus mokinių tėvus supažindinti su naujausiais mokinių apklausos apie patyčių situaciją mūsų mokykloje rezultatais;

2. Ieškoti būdų ir metodų mokinių mokymosi motyvacijai stiprinti;

3. Skirti daugiau laiko mokinių mokymuisi mokytis ir planuoti savo mokymąsi;

4. Vesti daugiau įdomių ir kokybiškų įvairių dalykų integruotų pamokų, organizuoti jas netradicinėje aplinkioje, atkreipiant dėmesį į tokių pamokų naudą ugdymuisi.

Darbo grupės vadovė

Eglė Guobytė